Sentenza tal-Qorti Ġenerali tal-10 ta’ Marzu 2021 – Golvabia Innovation vs EUIPO (MaxWear)
(Kawża T-99/20) 1
(Trade mark tal-Unjoni Ewropea – Applikazzjoni għat-trade mark verbali tal-Unjoni Ewropea MaxWear – Raġuni assoluta għal rifjut – Assenza ta’ karattru distintiv – Artikolu 7(1)(b) tar-Regolament (UE) 2017/1001)
Lingwa tal-kawża: l-Isvediż
Partijiet
Rikorrenti: Golvabia Innovation AB (Anderstorp, l-Isvezja) (rappreżentant: D. Thorbjörnsson, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: T. von Schantz u J. Crespo Carrillo, aġenti)
Suġġett
Rikors ippreżentat kontra d-deċiżjoni tal-Ewwel Bord tal-Appell tal-EUIPO tad-19 ta’ Diċembru 2019 (Każ R 888/2019-1), dwar applikazzjoni għar-reġistrazzjoni tas-sinjal verbali MaxWear bħala trade mark tal-Unjoni Ewropea.
Dispożittiv
Ir-rikors huwa miċħud.
Golvabia Innovation AB hija kkundannata għall-ispejjeż.
____________
1     ĠU C 129, 20.4.2020.